
Donorsperma foglalása
Intézetünk általunk kivizsgált magyar donorok és európai uniós sejtbank által kivizsgált anonim donorok hímivarsejtjeit adja ki asszisztált reprodukciós eljárásokhoz. A donorok kötelező egészségügyi szűrővizsgálatai kielégítik az európai uniós és a magyar sejtbankokra vonatkozó előírásokat.
Fontos tudnivalók:
Donor minta foglalása abban az esetben lehetséges, ha már kapcsolatban áll meddőségi centrummal, ahol az asszisztált reprodukciós eljárás megtörténik.
Egyedülállóként is foglalhat donormintát, beavatkozás előtt egy minta foglalható, további minták előzetes foglalására nincs lehetőség, csak újabb felhasználás előtt. Ebben az esetben ugyanaz a minta újra választható, ha még megtalálható a készletünkben vagy még elérhető a dán bankban.
A donor minta kiválasztásával kapcsolatban kérjük keresse fel munkatársunkat a donor@krio.hu e-mail címen, vagy a +36 1 211 3517 telefonszámon.
A minta egy asszisztált reprodukciós beavatkozásra (inszemináció vagy lombik (IVF) elegendő.
A minta kiválasztásához szükség lesz az IVF centrum kikérő nyilatkozatára (B/1. nyomtatvány), amivel csak azok az IVF centrumok rendelkezhetnek, akikkel korábban együttműködési megállapodást kötöttünk donor hímivarsejtek kiadására (ld. a felsorolt IVF centrumok).
A B/1. nyomtatvány arról ad információt számunkra, hogy mikorra tervezik a minta felhasználását. Az itt megadott időpont előtti 30 napban lehet mintát választani és szerződést kötni.
Egy asszisztált reprodukciós beavatkozásra elegendő donor minta díja magyar minta esetén 220 000 Ft , dán minta esetén 290 000 Ft , ami tartalmazza a budapesti szállítás díját is. Vidéki IVF centrumba történő szállítás esetén a szállítás díja 44 000 Ft . 
IVF centrumok:
Budapest - Dunamenti REK Reprodukciós Központ - Istenhegyi Intézet
Budapest - Dunamenti REK Reprodukciós Központ - Angyalföldi Intézet (korábbi Róbert Károly Meddőségi Centrum)
Budapest - Dunamenti REK Reprodukciós Központ - Gazdagréti Intézet (korábbi Dévai Intézet)
Budapest - Dunamenti REK Reprodukciós Központ - Kútvölgyi Intézet (korábbi Budai Meddőségi Centrum)
Budapest - Dunamenti REK Reprodukciós Központ - Pesterzsébeti Intézet (korábbi Forgács Intézet)
Budapest - Semmelweis Egyetem Szülészeti és Nőgyógyászati Klinika - Asszisztált Reprodukciós Centrum (SE ARC)
Budapest - Semmelweis Egyetem Szülészeti és Nőgyógyászati Klinika, Baross utcai részleg - Assisztált Reprodukciós Osztály (SE ARO)
Debrecen - Debreceni Egyetem Klinikai Központ - Asszisztált Reprodukciós Centrum
Győr - Dunamenti REK Reprodukciós Központ - Győri Intézet
Kaposvár - Dunamenti REK Reprodukciós Központ - Kaposvári Intézet (korábbi Dr. Domány Sándor központ)
Pécs - Pécsi Tudományegyetem Szülészeti és Nőgyógyászati Klinika Édesanyák úti Reprodukciós Központ
Szeged - Szegedi Tudományegyetem Reprodukciós Medicina Intézet
Tapolca - Dunamenti REK Reprodukciós Központ - Tapolcai Intézet (korábbi Pannon Reprodukciós Intézet)

Letöltötte már a honlapon elérhető tájékoztatót a legfontosabb tudnivalókról? Amennyiben nem, látogasson el a spermabank.krio.hu oldalra, válassza a Szolgáltatások menüpontban a donorsperma foglalás menüpontot, és a Jelentkezés gombra kattintva kérje az első tájékoztatót.

